

РЕПУБЛИКА СРБИЈА – АП ВОЈВОДИНА

ОПШТИНА КОВАЧИЦА

Штаб В/С

Број 43/20-04

Датум: 16.11.2020. године

КОВАЧИЦА

На основу члана 14. и члана 15. Закона о заштити становништва од заразних болести (“Сл. гласник РС” бр.15/2016, 68/2020.) и члана 29. Закона о смањењу ризика од катастрофа и управљању ванредним ситуацијама („Сл.гласник РС“ бр.87/2018), а ради спречавања епидемије Covid-19 на територији Општине Ковачица, Штаб за ванредне ситуације општине Ковачица , на телефонској седници одржаној 16. новембра 2020. године донео је

**Закључак**

О радном времену објеката на територији општине Ковачица

Штаб за ванредне ситуације општине Ковачица, на телефонској седници  одржаној 16. новембра 2020. Године, ради усклађивања са мерама кризног штаба Владе Републике Србије, а ради спречавања епидемије Covid-19 на територији Општине Ковачица је донео закључак.

Почевши од 17. новембра до 1. децембра 2020. године, радно време угоститељских објеката, продавница, трговинских центара и других малопродајних трговинских објеката, позоришта и биоскопа, приређивача посебних и класичних игара на срећу, изузев радог времена апотека, бензинских пумпи у обављању делатности продаје горива и угоститељских и других објеката који врше доставу хране, ограничава се тако да ти објекти неће радити од 21 час до 5:00 часова наредног дана.

За спровођење закључка стараће се надлежни органи општине Ковачица.

Командант Ш В/С :

Јарослав Хрубик